610 υπέροχα βιβλία για τα 500 τεύχη μας | Athens Voice\n610 υπέροχα βιβλία για τα 500 τεύχη μας\nΣας τα χαρίζουμε!\nΗ Athens Voice σας χαρίζει 610 υπέροχα βιβλία.\n10 «ENDGAME, ΤΟ ΚΑΛΕΣΜΑ» ΑΠΟ ΤΙΣ ΕΚΔ. ΨΥΧΟΓΙΟΣ\nΤο μυθιστόρημα του Τζέιμς Φρέι είναι μια απίστευτη περιπέτεια (και μεγάλη εκδοτική επιτυχία) που αναφέρεται στην αναζήτηση ενός χαμένου κλειδιού.Το βιβλίο περιέχει γρίφους, καθώς και κάποια στοιχεία για την επίλυσή τους.Τα στοιχεία ενδέχεται να είναι χρήσιμα για την επίλυση των γρίφων του βιβλίου ή ενδέχεται να οδηγούν σε άλλους γρίφους που δεν περιέχονται σ’ αυτό. Αυτός που θα επιλύσει τον τελευταίο γρίφο θα κερδίσει $500.000!\nΗ ATHENS VOICE και οι εκδόσεις ΨΥΧΟΓΙΟΣ χαρίζουν σε 10 από εσάς από 1 βιβλίο. Στείλτε SMS: AVP (κενό) 52 και το ονοματεπώνυμο στο 54121 μέχρι 22/10 στις 11 π.μ. Οι νικητές θα ειδοποιηθούν με sms και θα παραλάβουν το δώρο τους από τις εκδόσεις ΨΥΧΟΓΙΟΣ μέχρι 7/11 (Μαυρομιχάλη 1, Αθήνα, 210 3602535). Κάθε μήνυμα χρεώνεται €1,23 με ΦΠΑ.\n500 ΒΙΒΛΙΑ ΤΣΕΠΗΣ ΑΠΟ ΤΙΣ ΕΚΔΟΣΕΙΣ ΜΕΤΑΙΧΜΙΟ\nΤα λατρεύουμε. Γιατί μπορούμε να τα κουβαλάμε στις μετακινήσεις μας μέσα στην πόλη, στην τσάντα ή στην τσέπη.Γιατί έτσι διαβάζουμε περισσότερο και παντού.Γιατί είναι μεγάλοι τίτλοι σε πολύ χαμηλές τιμές (από €5,50 έως 6). Γιατί όλοι οι τίτλοι προέρχονται από την κανονική τους έκδοση και έχουν σημειώσει μεγάλη επιτυχία. Οι τίτλοι των βιβλίων που δωρίζονται είναι:«Κυνηγοί των κεφαλών» του Τζο Νέσμπο, «Σκοτεινός τόπος» της Τζίλιαν Φλιν, «Γλυκιά αρρώστια» της Πατρίτσια Χάισμιθ, «Για μια χούφτα βινύλια» της Χίλντας Παπαδημητρίου, «Η καρδιά του κτήνους» του Πέτρου Τατσόπουλου, «Ο έρωτας νοστάλγησε την Κούβα» του Πέδρο Χουάν Γκουτιέρες.\nΗ ATHENS VOICE και οι εκδόσεις ΜΕΤΑΙΧΜΙΟ χαρίζουν σε 500 από εσάς από 1 βιβλίο τσέπης. Στείλτε SMS: AVP (κενό) 60 και το ονοματεπώνυμο στο 54121 μέχρι 22/10 στις 11 π.μ. Ο νικητής θα ειδοποιηθεί με sms και το βιβλίο θα το παραλάβει από τον ΠΟΛΥΧΩΡΟ ΜΕΤΑΙΧΜΙΟ (Ιπποκράτους 118, Εξάρχεια, 211 3003500) έως 7/11. Κάθε μήνυμα χρεώνεται €1,23 με ΦΠΑ.\n70 ΒΙΒΛΙΑ ΕΚΔΟΣΕΙΣ GEMA\nΣας χαρίζουμε υπέροχα βιβλία.«Ασυγχώρητοι» του Philippe Djian, «Γυναίκες σε υαλοπωλείο» της Ελένης Χωρεάνθη, «Η εξαφάνιση της τυχερόπιτας» της Πέρσας Σούκα, «Μέιμα και Φρανκ» της Nancy Horan, «Ο λαγός με τα κεχριμπαρένια μάτια» του Έντμουντ Ντεβάαλ, «Όσα ξέρω για τη Βέρα Κάντιντα» της Veronique Ovalde, «Πρόσκληση μαγειρικής» από τη σεφ Ιωάννα Τσολομίτη. Καλή ανάγνωση.\nH ATHENS VOICE και οι ΕΚΔΟΣΕΙΣ GEMA χαρίζουν σε 70 από εσάς από ένα βιβλίο της επιλογής σας. Στείλτε SMS: AVP (κενό) 90 και το ονοματεπώνυμο στο 54121 μέχρι 22/10 στις 11 π.μ. Οι νικητές θα ειδοποιηθούν με sms και θα παραλάβουν το δώρο τους από τα γραφεία της A.V. μέχρι 7/11 (Χαρ. Τρικούπη 22, 3ος όροφος, Εξάρχεια). Κάθε μήνυμα χρεώνεται €1,23 με ΦΠΑ.\n10 ΤΑ «ΑΠΑΝΤΑ ΤΑ ΠΕΖΑ Ι-ΙΙ» ΤΟΥ Χ.Λ. ΜΠΟΡΧΕΣ ΑΠΟ ΤΙΣ ΕΚΔ. ΠΑΤΑΚΗ\nΣτο έργο του Μπόρχες, αυτού του μεγάλου Αργεντινού συγγραφέα, «θύμα και θύτης ταυτίζονταιı η ιδέα του ανθρώπου ως πλάσματος του ονείρου κάποιου άλλουı η ιδέα μιας θείας χρονικής στιγμής όπου συμπυκνώνεται ή/και δικαιώνεται μια ολόκληρη ζωή», όπως αναφέρει ο μεταφραστής του Αχιλλέας Κυριακίδης.\nΗ ATHENS VOICE και οι εκδόσεις ΠΑΤΑΚΗ χαρίζουν σε 10 από εσάς από 1 βιβλίο. Στείλτε SMS: AVP (κενό) 29 και το ονοματεπώνυμο στο 54121 μέχρι 23/10 στις 11 π.μ. Οι νικητές θα ειδοποιηθούν με sms και θα παραλάβουν το δώρο τους από το βιβλιοπωλείο των εκδόσεων ΠΑΤΑΚΗ μέχρι 7/11 (Ακαδημίας 65). Κάθε μήνυμα χρεώνεται €1,23 με ΦΠΑ.\n10 «ΤΟ ΤΕΡΑΤΩΔΕΣ ΜΩΡΟ» ΑΠΟ ΤΙΣ ΕΚΔ. ΑΓΡΑ\nΑν σας αρέσει το χιούμορ του παραλόγου και το αναρχικό σκίτσο σας έχουμε το ιδανικό, τελείως μη καθωσπρέπει, βιβλίο του Edward Corey, «Το τερατώδες μωρό» (εκδ. Άγρα, μτφ.: Σωτήρης Κακίσης). Χιούμορ και ανατριχίλα πάνε μαζί.\nΗ ATHENS VOICE και οι εκδόσεις ΑΓΡΑ χαρίζουν σε 10 από εσάς από 1 βιβλίο. Στείλτε SMS: AVP (κενό) 33 και το ονοματεπώνυμο στο 54121 μέχρι 22/10 στις 11 π.μ. Οι νικητές θα ειδοποιηθούν με sms και θα παραλάβουν το δώρο τους από το βιβλιοπωλείο της ΑΓΡΑ μέχρι 7/11 (Ζωοδόχου Πηγής 99, Εξάρχεια, 210 7011461). Κάθε μήνυμα χρεώνεται €1,23 με ΦΠΑ.\n10 «Η ΑΛΙΚΗ ΔΕ ΜΕΝΕΙ ΠΙΑ ΕΔΩ» ΑΠΟ ΤΙΣ ΕΚΔΟΣΕΙΣ ΚΑΣΤΑΝΙΩΤΗ\nΗ Μυρτώ Τάσιου, κόρη της ποιήτριας και ηθοποιού Κατερίνας Γώγου και του σκηνοθέτη Παύλου Τάσιου, στην πρώτη της συλλογή: μια συγκινητική ποιητική καταγραφή βιωμάτων και οριακών καταστάσεων, μια μαρτυρία για κάθε άνθρωπο που αγωνίζεται να αποδράσει από την προσωπική του κόλαση. Ένα βιβλίο για τη σχέση με τη μητέρα της, την εξάρτηση από τα ναρκωτικά, τις πληγές και τα τραύματα που δεν κλείνουν, για την «αγάπη που πονάει πάντα, όπως και η αλήθεια».\nΗ ATHENS VOICE και οι εκδόσεις ΚΑΣΤΑΝΙΩΤΗΣ χαρίζουν σε 10 από εσάς από ένα βιβλίο. Στείλτε SMS: AVP (κενό) 51 και το ονοματεπώνυμο στο 54121 μέχρι 22/10 στις 11 π.μ. Οι νικητές θα ειδοποιηθούν με sms και θα παραλάβουν το δώρο τους από το βιβλιοπωλείο των εκδόσεων ΚΑΣΤΑΝΙΩΤΗΣ μέχρι 7/11 (Ζαλόγγου 11, Εξάρχεια, 210 3301208). Κάθε μήνυμα χρεώνεται €1,23 με ΦΠΑ.\n1 e-LEARNING ΕΡΓΑΣΤΗΡΙΟ ΓΡΑΦΗΣ ΑΠΟ ΤΟΝ IANOS, ΑΞΙΑΣ €300\nTo εργαστήριο τιτλοφορείται «Μυθιστόρημα - Από την πρώτη ύλη στο έργο τέχνης» με καθηγητή τον Κώστα Καβανόζη. Ο συγκεκριμένος κύκλος σεμιναρίων απευθύνεται σε όσους επιθυμούν να προσεγγίσουν τη συγγραφή ως πράξη, ερχόμενοι σε επαφή με την εμπειρία δόκιμων συγγραφέων και δοκιμάζοντας παράλληλα οι ίδιοι τις δικές τους δυνάμεις. Η αξία του είναι €300 και για περισσότερες πληροφορίες μπορείτε να μπείτε στο www.ianos.gr/ergastiria-bibliou/genikes-plirofories.html.\nΑπό αριστερά οι Α. Αποστολίδης, Ρ. Γαλανάκη, Χρ. Οικονόμου και Δ. Θάνας\nστην παρουσίαση του Φθινοπωρινού κύκλου σεμιναρίων του ΙΑΝΟΥ\nΗ ATHENS VOICE και ο IANOS χαρίζουν σε 1 από εσάς μια δωρεάν εγγραφή στο e-learning εργαστήριο γραφής μυθιστορήματος. Στείλτε SMS: AVP (κενό) 82 και το ονοματεπώνυμο στο 54121 μέχρι 22/10 στις 11 π.μ. Ο νικητής θα ειδοποιηθεί με sms και ο ΙANOS θα επικοινωνήσει μαζί του. Κάθε μήνυμα χρεώνεται €1,23 με ΦΠΑ..


Αν σου αρέσουν τα καλαμαράκια πρέπει να ξέρεις και πώς να τα τηγανίζεις - RatPack.gr\nFOOD & DRINK | 25/03/2021\nΑν σου αρέσουν τα καλαμαράκια πρέπει να ξέρεις και πώς να τα τηγανίζεις\nΤο τηγανητό καλαμάρι δεν είναι απλή υπόθεση. Θέλει και τέχνη.\nΜέχρι και εκείνοι που δεν τρελαίνονται για ψάρια, βρίσκουν «σωσίβιο» όταν στο τραπέζι έρχεται ένα ωραίο συνοδευτικό όπως τα καλαράκια. Μπορεί να μην σε χορταίνουν, αλλά έχουν αυτό το κάτι που απαιτείται για να σου δώσει άλλη διάσταση στο γεύμα.\nΤα καλαμαράκια στο τηγάνι θα έλεγε κανείς ότι είναι μια πολύ απλή υπόθεση, ωστόσο δεν φτάνει απλώς να τα ρίξεις πάνω στο ζεστό λάδι και να περιμένεις να ψηθούν. Θέλει μια διαδικασία. Αν έχεις σκοπό μάλιστα να μαζέψεις κόσμο στο σπίτι και να τους προσφέρεις καλαμαράκια στο τηγάνι, μην περιμένεις ότι θα έχουν χρυσόξανθο χρώμα ή τη μαλακή υφή μόλις τα δαγκώσεις.\nΗ αρχή γίνεται με το καθάρισμα, ύστερα το πλήσιμο και τέλος το κόψιμο που όμως θα έχεις δει στις ελληνικές ταβέρνες, δημιουργείς σε σχήμα ροδέλας.\nΕπόμενο βήμα είναι να τα τοποθετήσεις σε ένα βαθύ σκεύος, τα αλατίζεις, ρίχνεις χυμό λεμονιού, ένα φλιτζανάκι ούζο, τα ανακατεύεις και τα βάζεις για μία ώρα στο ψυγείο να μαριναριστούν. Με το που τα βγάλεις, τα στραγγίζεις με τη βοήθεια ενός σουρωτηριού και ύστερα τα περνάς με αλεύρι μέχρι να στεγνώσουν εντελώς από τα υγρά.\nΠλέον είσαι έτοιμος για το τελικό στάδιο το οποίο είναι και το πιο κρίσιμο. Αυτή τη φορά θες ένα βαθύ τηγάνι, όπου θα το γεμίσεις με τόσο λάδι, όσο χρειάζεται για να τα καλύψει σε ύψος.\nΑπό εκεί και πέρα επιλέγεις: Θες να τα κάνεις τραγανά ή μαλακά;\nΓια τραγανό απότέλεσμα χρειάζεσαι αργό τηγάνισμα και όχι σε υψηλή ένταση, ενώ για μαλακό σε δυνατή φωτιά και όχι για πάνω από 2 λεπτά.\nΠροσοχή: Μην τα ρίξεις όλα μαζί γιατί θα κολλήσουν μεταξύ τους και άντε μετά να τα ξεκολλάς.


Ειδήσεις για ολοκλήρωση\nΕντός τεσσάρων - πέντε ετών, δηλαδή νωρίτερα από τη συμβατική υποχρέωση της κοινοπραξίας που είναι η επταετία, ενδέχεται να ολοκληρωθούν οι υποχρεωτικές...\nΥπ. Οικονομίας: Στην τελική η βελτίωση του εταιρικού δικαίου\nΣτην τελική της φάση βρίσκεται από το υπουργείο Οικονομίας η βελτίωση του εταιρικού δικαίου. Όπως γνωστοποίησε σήμερα ο υφυπουργός Οικονομίας και Ανάπτυξης...\nΟ Συμβολαιογραφικός Σύλλογος Εφετείων Αθηνών-Πειραιώς-Αιγαίου & Δωδεκανήσου ανακοίνωσε ότι, από τους αναρτηθέντες έως και την 07/03/2018 πλειστηριασμούς...\nΘεσμοί: Οι ελληνικές αρχές δεσμεύθηκαν να ολοκληρώσουν εγκαίρως την 4η αξιολόγηση\n«Οι ελληνικές αρχές δεσμεύθηκαν να υλοποιήσουν τις αναγκαίες ενέργειες για την έγκαιρη ολοκλήρωση της 4ης αξιολόγησης του προγράμματος ESM, με σκοπό την...\nΣτις 153 μονάδες διαμορφώθηκε ο γενικός δείκτης οικονομικού κλίματος (ΕΑΣΕ/ICAP-CEO General Index) το τέταρτο τρίμηνο του 2017, όπως καταγράφηκε από την...\nAlpha Bank: Γρήγορη ολοκλήρωση της γ' αξιολόγησης για να έρθουν μεγάλες ξένες επενδύσεις\nΤην ταχεία - εντός του φθινοπώρου - ολοκλήρωση της τρίτης αξιολογήσεως προϋποθέτει η προσέλκυση μεγάλων άμεσων ξένων επενδύσεων, ώστε να...\nΣυνέδριο έως τον Απρίλιο\nΤη διεξαγωγή συνεδρίου μέχρι τα μέσα Απριλίου αποφάσισε η Κεντρική Επιτροπή του ΣΥΡΙΖΑ, που ξεκίνησε χθες Σάββατο και ολοκλήρωσε σήμερα...\nΟλοκληρώθηκε ο υποθαλάσσιος αγωγός νερού που ενώνει Τουρκία-κατεχόμενα\nΟλοκληρώθηκε το έργο του υποθαλάσσιου αγωγού που θα μεταφέρει φρέσκο νερό από την Τουρκία στα κατεχόμενα, σύμφωνα με τον ...\nΓ. Παπανδρέου: «Η Ε.Ε. χρειάζεται μεγαλύτερη πολιτική ολοκλήρωση»\n«Η Ευρωπαϊκή Ένωση χρειάζεται μεγαλύτερη πολιτική ολοκλήρωση, διαφορετικά θα αυξηθούν οι εθνικισμοί» δήλωσε ο πρώην πρωθυπουργός Γιώργος Παπανδρέου...\nΕντελώς διαφορετικά φαίνεται ότι αντιλαμβάνεται η Γερμανία τις «σωστές πολιτικές» εξόδου από την κρίση και την επιστροφή στην ανάπτυξη, όταν πρόκειται για τις άλλες χώρες, σε σχέση...\n«Δεν θα ολοκληρώσει την τετραετία η κυβέρνηση»\nΕίναι δύσκολο μια τέτοια κυβέρνηση να ολοκληρώσει την τετραετία, εκτιμά ο νέος γενικός γραμματέας του ΚΚΕ Δημήτρης Κουτσούμπας, σε συνέντευξή του...\nΟλοκληρώνεται η διαβούλευση για τη θαλάσσια στρατηγική\nΟλοκληρώνεται στις 30 Σεπτεμβρίου η δημόσια διαβούλευση επί των πρώτων σταδίων εφαρμογής της οδηγίας- πλαίσιο για τη θαλάσσια στρατηγική, σύμφωνα με τα χρονοδιαγράμματα...\nΟλοκληρώθηκε η σύσκεψη στο υπ. Οικονομικών\nΗ πλήρης κατάργηση των δώρων Χριστουγέννων και Πάσχα και του επιδόματος για το καλοκαίρι για όλους ανεξαιρέτως τους συνταξιούχους του δημόσιου και του ιδιωτικού τομέα, συζητήθηκε ως ένα από τα κύρια εναλλακτικά σενάρια για...\nΟλοκλήρωσε τις επαφές του με υπουργούς ο Α. Μανιτάκης\nΜε τη σημερινή συνάντηση με τον υπουργό Εθνικής Άμυνας, Πάνο Παναγιωτόπουλο, ο υπουργός Διοικητικής Μεταρρύθμισης Αντώνης Μανιτάκης, ολοκλήρωσε αυτή την εβδομάδα τις συναντήσεις του με τους υπουργούς της κυβέρνησης, προκειμένου να προωθηθεί με ταχύτητα...\nΣτις 17 Μαΐου η ολοκλήρωση του διδακτικού έτους\nΣτις 17 Μαΐου λήγει το διδακτικό έτος για τα γυμνάσια, στις 15 Ιουνίου για τα δημοτικά σχολεία, ενώ στα λύκεια τα μαθήματα θα λήξουν επίσης στις 17 Μαΐου. Αυτό περιλαμβάνεται σε εγκύκλιο που αναμένεται...\nΣτο 85,8% η συμμετοχή στο PSI, στο 95,7% με τα CAC's\nΜε επιτυχία ολοκληρώθηκε το «κούρεμα» του ελληνικού χρέους. Στο 95,7% διαμορφώθηκε η συμμετοχή των ιδιωτών πιστωτών στην ανταλλαγή των ελληνικών κρατικών ομολόγων, μετά την ενεργοποίηση των...


Σύγκρουση ΦΔΧ αυτοκινήτου με ΤΑΧΙ - Υλικές ζημίες - Ένσταση συνυπολογισμού κέρδους - ζημίας από την εξοικονόμηση δαπάνης ΦΠΑ-.\nΈνσταση συνυπολογισμού κέρδους - ζημίας από την εξοικονόμηση δαπάνης του αναλογούντος ΦΠΑ επί του ποσού που κατέβαλε ο ενάγων για την αγορά ανταλλακτικών και την εργασία επισκευής οχήματός του, διότι ως ελεύθερος επαγγελματίας συμψήφισε αυτό με αντίστοιχες φορολογικές υποχρεώσεις του προς το Δημόσιο. Η ένσταση αυτή, στηριζόμενη στα άρθρα 3 παρ. 1α, 4 παρ. 1, 30 και 32 παρ. 1 του ν. 2859/2000, όπου ορίζονται οι προϋποθέσεις έκπτωσης του φόρου, πρέπει να απορριφθεί ως μη νόμιμη, διότι ο φόρος προστιθέμενης αξίας που αναλογεί στην αγορά ανταλλακτικών και τις εργασίες επισκευής του ζημιωθέντος οχήματος δεν υπόκειται σε διακανονισμό, και συνεπώς πρέπει ως περιουσιακή ζημία να αποκαθίσταται.\nΑποτελούμενο από την Ειρηνοδίκη Ευδοκία Καρακώστα, την οποία όρισε η Πρόεδρος του Τριμελούς Συμβουλίου Διοίκησης του Ειρηνοδικείου Αθηνών και τον Γραμματέα Χρήστο Φιλίππου.\nΣυνεδρίασε δημόσια στο ακροατήριό του την 4η Δεκεμβρίου 2018 προκειμένου να δικάσει την παρακάτω υπόθεση μεταξύ:\nΤΟΥ ΕΝΑΓΟΝΤΑ : ..., κατοίκου Δ.Δ. . του Δήμου Ζηρού Πρεβέζης, με ΑΦΜ . της ΔΟΥ ., που παραστάθηκε δια του πληρεξουσίου Δικηγόρου του Βασιλείου Γεωργίου,\nΤΗΣ ΕΝΑΓΟΜΕΝΗΣ : Ανώνυμης ασφαλιστικής εταιρίας με την επωνυμία «ERGO Α.Ε.», που έχει έδρα στην Αθήνα επί της Λεωφόρου Ανδρέα Συγγρού αρ. 173, Νέα Σμύρνη 17121, όπως εκπροσωπείται νόμιμα, που παραστάθηκε δια του πληρεξουσίου Δικηγόρου της Βασιλείου Παπανίκου.\nΟ ενάγων με την από 29-5-2017 αγωγή του, που κατατέθηκε στη Γραμματεία τούτου του Δικαστηρίου με ΓΑΚ ./8-10-2018 και ΕΑΚ ./2018, της οποίας δικάσιμος ορίστηκε η αναγραφόμενη στην αρχή της παρούσας, γράφηκε δε στο πινάκιο με αριθμό ΔΗ'-., ζητεί να γίνει αυτή δεκτή για όσους λόγους επικαλείται σε αυτήν.\nΚατά τη συζήτηση της υπόθεσης, οι πληρεξούσιοι Δικηγόροι των διαδίκων ανέπτυξαν τους ισχυρισμούς τους και ζήτησαν να γίνουν δεκτά όσα αναγράφονται στα πρακτικά και στις προτάσεις τους.\nΣτην υπό κρίση αγωγή, ο ενάγων εκθέτει ότι την 27η-5-2014 και περί ώρα 10:00' προκλήθηκε από αποκλειστική υπαιτιότητα του μη διαδίκου ... - οδηγού του ασφαλισμένου στην εναγόμενη εταιρία ΦΔΧ αυτοκινήτου με αριθμό κυκλοφορίας ΚΗΥ - . στην κεντρική Πλατεία Θεσπρωτικού Πρεβέζης αυτοκινητικό ατύχημα κάτω από τις περιγραφόμενες στην αγωγή συνθήκες, που είχε ως αποτέλεσμα να προκληθούν οι υλικές ζημίες στο ΤΑΖ - . ΔΧΕ αυτοκίνητο ΤΑΧΙ ιδιοκτησίας του, που καταγράφονται στην αγωγή. Για τον λόγο αυτόν ο ενάγων ζητεί να υποχρεωθεί η εναγόμενη ασφαλιστική εταιρία με απόφαση τούτου του Δικαστηρίου που θα κηρυχθεί προσωρινά εκτελεστή να του καταβάλει το συνολικό ποσό των 2849,43 ευρώ για την αποκατάσταση των ζημιών του οχήματος του, τη μείωση που υπέστη η αξία του, για διαφυγόντα κέρδη του κατά τις 10 ημέρες που αυτό παρέμεινε για την αιτία αυτή στο συνεργείο, και για την αποκατάσταση της ηθικής βλάβης που υπέστη ο ίδιος από το ατύχημα, όπως τα επιμέρους κονδύλια αναλύονται στην αγωγή, με τον νόμιμο τόκο υπερημερίας και επιδικίας από την επίδοση της αγωγής μέχρι την εξόφληση, και να καταδικαστεί η εναγόμενη στα δικαστικά του έξοδα. Με αυτό το περιεχόμενο και αιτήματα η ένδικη αγωγή, για το παραδεκτό της συζήτησης της οποίας όσον αφορά στο κονδύλι για διαφυγόντα εισοδήματα του ενάγοντα έχει πραγματοποιηθεί την 27-11-2018 κοινοποίηση αυτής στην αρμόδια για αυτόν Δ.Ο.Υ. Πρέβεζας κατά τη διάταξη του άρθρου 10 παρ. 5 του ν. 489/1976, όπως η ως άνω παράγραφος προστέθηκε με τη διάταξη του εδ. η' του άρθρου 10 του Ν. 2741/1999 (βλ. την προσκομιζόμενη με αριθμό . Β’/27-11-2018 έκθεση επίδοσης του Δικαστικού Επιμελητή της περιφέρειας του Εφετείου Ιωαννίνων με έδρα το Πρωτοδικείο Πρέβεζας ...), παραδεκτώς και αρμοδίως εισάγεται για να συζητηθεί ενώπιον του Δικαστηρίου τούτου (άρθρα 14 παρ. 1 και 25 παρ. 2 ΚΠολΔ) κατά την ειδική διαδικασία των περιουσιακών διαφορών κατ' άρθρο 614 παρ. 6 του ΚΠολΔ, όπως αυτό αντικαταστάθηκε από το άρθρο 1 άρθρο τέταρτο του ν. 4335/2015 (ΦΕΚ Α' 87/23-7-2015), που σύμφωνα με το άρθρο 1, άρθρο ένατο παρ. 4 αυτού εφαρμόζεται για τις κατατιθέμενες μετά την 1η-1-2016 αγωγές, όπως είναι και η υπό κρίση αγωγή, είναι δε επαρκώς ορισμένη και νόμιμη, στηριζόμενη στις διατάξεις των άρθρων 914 επ., 297 εδ α', 298, 330 εδ. β', 299, 932, 340, 341, 345, 346 του ΑΚ, 2, 4, 9, 10 του ν. ΓπΝ/1911, που διατηρήθηκε σε ισχύ με τα άρθρα 47 και 114 ΕισΝ ΑΚ, άρθρο 10 του Ν.489/76, όπως τροποποιήθηκε και ισχύει, 176, 907, 908 παρ. 1 δ' ΚΠολΔ, συνεπώς πρέπει να διερευνηθεί περαιτέρω αν είναι βάσιμη και από ουσιαστική άποψη, δεδομένου ότι έχει καταβληθεί το ανάλογο τέλος δικαστικού ενσήμου (βλ. τα με αριθμούς 693268 και 346072 αγωγόσημα σειράς Α' με τα επ' αυτών επικολληθέντα ένσημα υπέρ ΤΑΧΔΙΚ). Ο πληρεξούσιος Δικηγόρος της εναγόμενης κατά τη συζήτηση της υπόθεσης, με προφορική δήλωσή του στο ακροατήριο, που καταχωρήθηκε στα ταυτάριθμα με την παρούσα πρακτικά και αναλύεται στις νομοτύπως κατατεθείσες προτάσεις του, αρνήθηκε την αγωγή και το ύψος των αιτουμένων κονδυλίων, και άσκησε ένσταση συνυπολογισμού κέρδους - ζημίας από την εξοικονόμηση δαπάνης του αναλογούντος ΦΠΑ επί του ποσού που κατέβαλε ο ενάγων για την επισκευή του οχήματος του, διότι ως ελεύθερος επαγγελματίας συμψήφισε αυτό με αντίστοιχες φορολογικές υποχρεώσεις του προς το Δημόσιο. Η ένσταση αυτή, στηριζόμενη στα άρθρα 3 παρ. 1α, 4 παρ. 1, 30 και 32 παρ. 1 του ν. 2859/2000, όπου ορίζονται οι προϋποθέσεις έκπτωσης του φόρου, πρέπει να απορριφθεί ως μη νόμιμη, διότι ο φόρος προστιθέμενης αξίας που αναλογεί στην αγορά ανταλλακτικών και τις εργασίες επισκευής του ζημιωθέντος οχήματος δεν υπόκειται σε διακανονισμό, και συνεπώς πρέπει ως περιουσιακή ζημία να αποκαθίσταται (ΠολΠρΑθηνών 2588/2004).\nΕιδικότερα, σύμφωνα με το άρθρο 2 παρ. 1 του Ν. 2859/2000 (Φ.Ε.Κ. 248/τ. Α77-11- 2000), όπως τροποποιήθηκε με τον Ν. 3522/2006 (Φ.Ε.Κ 276, τ.Α') και ισχύει «αντικείμενο του φόρου είναι η παράδοση αγαθών και η παροχή υπηρεσιών, εφόσον πραγματοποιούνται από επαχθή αιτία στο εσωτερικό της χώρας από υποκείμενο στο φόρο, που ενεργεί με αυτήν την ιδιότητα», ενώ το άρθρο 32 παρ. 1 του Ν. 2859/2000 απαιτεί επιπλέον την κατοχή των επίσημων πρωτότυπων τιμολογίων, για να τύχει ο ενδιαφερόμενος έκπτωσης από το φόρο. Δεδομένου ότι επαχθής αιτία ενυπάρχει στη σύμβαση και όχι στην αδικοπραξία, εν προκειμένω ο ενάγων και η εναγόμενη δεν συνδέονται με επαχθή αιτία κατά την άσκηση της συνήθους επαγγελματικής δραστηριότητάς τους, αλλά νόμιμος λόγος ευθύνης είναι η αδικοπραξία, γι' αυτό σύμφωνα με τον φορολογικό νόμο, όπως ίσχυε κατά τον χρόνο του ατυχήματος, ο ενάγων υποχρεούνταν να παραδώσει τα τιμολόγια στην εναγόμενη προκειμένου να αποζημιωθεί κατ’ άρθρο 8 § 6 Ν.1882/1990 (βλ. Αθ. Κρητικού Αποζημίωση από Τροχαία ατυχήματα, έκδοση 2008, παρ. 35 περίπτωση 134, σ. 879 επομ., ΜονΠρΑθ - ως Β' βάθμιο Δικαστήριο - 4335/2017). Την παράδοση των πρωτότυπων παραστατικών από τα ζημιωθέντα πρόσωπα για τη νόμιμη καταβολή σε αυτά αποζημίωσης προέβλεπε και το άρθρο 12 παρ. 3 της υπ' αρ. ΤτΕ/ΑπΕΠΑθ 3/2011 (ΦΕΚ Β' 706/29-4-2011) απόφασης του Διοικητή της Τράπεζας της Ελλάδος, η οποία είναι η εποπτεύουσα αρχή των ασφαλιστικών εταιριών. Στο σημείο αυτό πρέπει να σημειωθεί πως κατά την είσπραξη του ποσού της αποζημίωσης βάσει των ως άνω τιμολογίων στα οποία περιλαμβάνεται και ο ΦΠΑ, ο ενάγων υποχρεούται από τον νόμο 1642/1986 περί φόρου προστιθέμενης αξίας, όπως έχει τροποποιηθεί και ισχύει, να εκδώσει τιμολόγιο είσπραξης αποζημίωσης, κατά την έκδοση του οποίου υποχρεούται να αποδώσει τον αναλογούντα ΦΠΑ στο Ελληνικό Δημόσιο. Έτσι, ο ενάγων, που έχει καταβάλλει ΦΠΑ τόσο στον πωλητή ανταλλακτικών όσο και στον εργολάβο των πραγματοποιηθεισών εργασιών, θα εισπράξει αυτόν τον ΦΠΑ από την εναγόμενη και θα τον αποδώσει στο Ελληνικό Δημόσιο, με συνέπεια να μην έχει ούτε κέρδος ούτε ζημία. Εάν όμως δεν καταβληθεί ο ΦΠΑ στον ενάγοντα ως αποζημίωση, τότε αυτός και θα έχει καταβάλει ΦΠΑ για την αγορά ανταλλακτικών και την εκτέλεση εργασιών στο όχημά του και θα υποχρεωθεί να αποδώσει ΦΠΑ στο Ελληνικό Δημόσιο, χωρίς να έχει εισπράξει τον ΦΠΑ που θα υποχρεωθεί να καταβάλει, υποκείμενος εν τοις πράγμασιν σε ζημία. Από τη συνεκτίμηση της ένορκης κατάθεσης του μάρτυρα απόδειξης της αγωγής, που εξετάστηκε στο ακροατήριο του Δικαστηρίου τούτου, οι οποίες περιέχονται στα ταυτάριθμα με την παρούσα απόφαση πρακτικά δημόσιας συνεδρίασής του, των νομίμως και με επίκληση προσκομιζομένων υπό των διαδίκων δημοσίων και ιδιωτικών εγγράφων, άλλα εκ των οποίων λαμβάνονται υπόψη ως αυτοτελή αποδεικτικά μέσα και άλλα για τη συναγωγή δικαστικών τεκμηρίων, μεταξύ των οποίων και οι προσκομιζόμενες φωτογραφίες, των οποίων η γνησιότητα δεν αμφισβητήθηκε (άρθρα 444 παρ. 1γ', 448 παρ. 2 και 457 παρ. 4 ΚΠολΔ), καθώς και των διδαγμάτων της κοινής πείρας, που λαμβάνονται υπόψη αυτεπαγγέλτως από το Δικαστήριο (άρθρο 336 παρ. 4 ΚΠολΔ), και γενικότερα από όλη τη διαδικασία αποδείχθηκαν τα ακόλουθα πραγματικά περιστατικά : Την 27η-5-2014, ημέρα Τρίτη και περί ώρα 10:00' το με αριθμό κυκλοφορίας ΤΑΖ –. ΔΧΕ αυτοκίνητο ΤΑΧΙ μάρκας ΜΕRCEDES, 2148 cc, με ημερομηνία πρώτης αδείας κυκλοφορίας τη 7η-2-2006 ιδιοκτησίας του ενάγοντα, σύμφωνα με το προσκομιζόμενο αντίγραφο της αδείας κυκλοφορίας του, βρισκόταν ακινητοποιημένο στο δεξί άκρο της οδού επί της πιάτσας των ταξί στην κεντρική πλατεία του Θεσπρωτικού Πρέβεζας, όταν το με αριθμό κυκλοφορίας ΚΗΥ . Φ.Δ.Χ. αυτοκίνητο απορριμματοφόρο, ιδιοκτησίας του Δήμου Θεσπρωτικού, άλλως του Δήμου Ζηρού, όπως έχει δηλωθεί, οδηγούμενο από τον μη διάδικο ... και κινούμενο με κατεύθυνση από το Δημοτικό Στάδιο Θεσπρωτικού προς την κεντρική πλατεία, επειδή ο οδηγός του προσπάθησε να αποφύγει διερχόμενο από την αριστερή του πλευρά όχημα, καθώς οδηγούσε μην τηρώντας τη δέουσα πλευρική απόσταση ασφαλείας, από έλλειψη προσοχής, την οποία μπορούσε αναλόγως των αντικειμενικών περιστάσεων και των ικανοτήτων του, αλλά και όφειλε βάσει των νομικών κανόνων (12 παρ. 1, 19 παρ. 1 και 2, 17 παρ. 5 του ΚΟΚ) και της κοινής πείρας να καταβάλει, έχασε τον έλεγχο του οχήματός του και προσέκρουσε με το εμπρόσθιο δεξί του μέρος (ρόδα) στο εμπρόσθιο αριστερό μέρος του σταθμευμένου ΤΑΧΙ του ενάγοντα δεξιά του προξενώντας υλικές ζημίες. Τα ανωτέρω δηλώθηκαν και καταγράφηκαν στο προσκομιζόμενο με αριθμό πρωτ. ././27-5-2014 δελτίο οδικού τροχαίου ατυχήματος υλικών ζημιών, που συνέταξαν οι αστυνομικοί περί ώρα 10:10' στον τόπο του ατυχήματος, και συνυπογράφεται από τους δυο οδηγούς, ενώ οι προκληθείσες ζημίες απεικονίζονται στις προσκομισθείσες φωτογραφίες των δυο οχημάτων. Δεδομένου ότι ούτε στο ακροατήριο με δήλωσή του, ούτε με τις προτάσεις του πληρεξουσίου Δικηγόρου της η εναγόμενη εταιρία αμφισβήτησε ειδικά την αποκλειστική υπαιτιότητα του προστηθέντος οδηγού του ασφαλισμένου σε αυτήν οχήματος στην πρόκληση του ένδικου ατυχήματος, σε συνδυασμό με τα αμέσως ανωτέρω αποδειχθέντα το δικάζον Δικαστήριο κατ' άρθρο 261 ΚΠολΔ συνάγει ότι, παρά τη γενική άρνηση της αγωγής, που διατυπώθηκε από τον πληρεξούσιο της εναγόμενης, αυτή ομολογεί την αποκλειστική υπαιτιότητα του οδηγού του ασφαλισμένου σε αυτήν Φ.Δ.Χ. απορριμματοφόρου οχήματος στην πρόκληση του ένδικου ατυχήματος (ΑΠ 344/92 ΕλΔ 34.1328). Ο ενάγων επισκεύασε το όχημά του καταβάλλοντας για την αγορά των ανταλλακτικών που καταγράφονται αναλυτικά στο υπ' αρ. ./17-6-2014 τιμολόγιο έκδοσης της εταιρίας με την επωνυμία «... & ΣΙΑ Ο.Ε.» το συνολικό ποσό των 282,90 ευρώ μετά ΦΠΑ, και στο με αριθμό ./13-06-14 τιμολόγιο έκδοσης της ατομικής επιχείρησης «...» το συνολικό ποσό των 139,99 ευρώ μετά ΦΠΑ, και για τις εργασίες επισκευής και βαφής που αναγράφονται αναλυτικά στο με αριθμό ./19-6-14 τιμολόγιο έκδοσης της εταιρίας με την επωνυμία «... ΚΑΙ ΣΙΑ Ο.Ε.» κατέβαλε το συνολικό ποσό των 535,05 ευρώ, μετά ΦΠΑ 23%, για αντικατάσταση ψαλιδιού κατέβαλε συμφώνα με το με αριθμό ./13-06-2014 τιμολόγιο της ατομικής επιχείρησης «...» το συνολικό ποσό των 29,99 ευρώ μετά ΦΠΑ, και για ευθυγράμμιση κατέβαλε συμφώνα με τα με αριθμούς ./12-06-2014 και ./14-06-2014 τιμολόγια παροχής υπηρεσιών έκδοσης της ατομικής επιχείρησης «...» κατέβαλε τα ποσά των 30,75 ευρώ και 30,75 ευρώ μετά ΦΠΑ αντίστοιχα, ήτοι για την επισκευή των ζημιών του αυτοκινήτου του, που αιτιωδώς προκλήθηκαν κατά το ένδικο ατύχημα, κατέβαλε το συνολικό ποσό των 1049,43 ευρώ. Το ζημιωθέν επαγγελματικό αυτοκίνητο του ενάγοντα επισκευάστηκε κατά τα ανωτέρω επιμελώς με ανταλλακτικά και σε συνεργείο της επιλογής του ιδιοκτήτη του - ενάγοντα, ενώ δεν αποδείχθηκε ότι έχουν θιγεί ζωτικά για την παθητική και ενεργητική ασφάλεια του οχήματος τμήματά του, ώστε να μην εμφανίζει το αυτοκίνητο αυτό μετά την επισκευή του κάποιο πρόβλημα που να σχετίζεται με τη λειτουργία, την ευστάθεια και την εν γένει οδική συμπεριφορά του, συνεπώς εκτιμάται ότι δεν μειώθηκε η πριν από το επίδικο αυτοκινητικό ατύχημα εμπορική του αξία, και το αιτούμενο κονδύλι για μείωση της εμπορικής του αξίας εκ 500 ευρώ πρέπει να απορριφθεί ως αβάσιμο κατ' ουσίαν. Βάσει των διδαγμάτων της κοινής πείρας και λογικής κρίνεται ότι το ΤΑΧΙ για την επισκευή των προπεριγραφόμενων ζημιών του ήταν αναγκαίο να μείνει εκτός λειτουργίας επί τρεις ημέρες, ενώ το ημερήσιο καθαρό κέρδος για τον ενάγοντα, που το εκμεταλλεύεται ως επαγγελματίας, δουλεύοντάς το μόνος του κάθε μέρα, υπολογίζεται στο καθαρό ποσό των 30 ευρώ. Πλέον τούτου βάσει σύμβασης ανάθεσης υπηρεσιών μεταφοράς μαθητών σε σχολικές μονάδες της Π.Ε. Πρέβεζας για το σχολικό έτος 2014-2015 με διάρκεια έως την 31η-8-2015 ο ενάγων είχε αναλάβει καθημερινά τη μεταφορά των μαθητών των Δημοτικών Σχολείων των παραπλήσιων Κοινοτήτων Μελιανών, Παπαδάτων, Γαλατά και Ριζοβουνίου έναντι συμφωνηθέντος κομίστρου εκ 43,28 ευρώ ημερησίως, σύμφωνα με το κείμενο της σύμβασης που προσκομίζεται, το οποίο απώλεσε κατά τις τρεις ημέρες που κρίθηκε ότι διήρκεσε η επισκευή του οχήματος του. Ως εκ τούτου η αποζημίωσή του για διαφυγόντα κέρδη υπολογίζεται σε 90 ευρώ [=3 ημέρες για την θέση εκτός κυκλοφορίας του ΤΑΧΙ του X 30 ευρώ ημερήσιο καθαρό κέρδος από τη μεταφορά τρίτων, επιβατών] πλέον του ποσού των (43,28 ημερησίως για μεταφορά μαθητών X 3 ημέρες =) 129,84 ευρώ, ήτοι σε συνολικά (129,84 + 90 =) 219,84 ευρώ, απορριπτομένου του σχετικώς αιτούμενου κονδυλίου κατά το επιπλέον ως ουσιαστικά αβάσιμου. Τέλος, αποδείχθηκε ότι ο ενάγων στη θέα των υλικών ζημιών του αυτοκινήτου του από το ατύχημα υπέστη ηθική βλάβη, λόγω της στενοχώριας που δοκίμασε και της ταλαιπωρίας στην οποία υποβλήθηκε για να το επισκευάσει, καθώς κάθε αυτοκινητικό ατύχημα ως βιοτικό συμβάν προκαλεί ψυχική ταλαιπωρία, επομένως, δικαιούται χρηματικής ικανοποίησης, την οποία το Δικαστήριο καθορίζει στο εύλογο, κατά την κρίση του, ποσό των 100 ευρώ, λαμβάνοντας προς τούτο υπόψη του: α) τον βαθμό του πταίσματος του οδηγού του ζημιογόνου ΔΧ απορριμματοφόρου, β) την έλλειψη οιουδήποτε πταίσματος του ενάγοντα ως οδηγού του ΤΑΧΙ του, γ) την έκταση των υλικών ζημιών του ζημιωθέντος αυτοκινήτου, και δ) την κοινωνική και οικονομική κατάσταση των μερών, χωρίς να λαμβάνεται υπ' όψιν η περιουσιακή κατάσταση της εναγόμενης ασφαλιστικής εταιρίας, της οποίας η ευθύνη είναι εγγυητική (βλ. ενδ. ΑΠ 1670/2006 ΕπισκΕΔ 2006.1073, ΕφΑθ 3790/2001 ΧρΙδΔ 2001.502, ΕΑ 1291/1993 ΕΣΔ 21.255, ΕΑ 2119/1970 ΝοΒ 19.186).\nΚατόπιν των ανωτέρω, πρέπει η κρινομένη αγωγή να γίνει δεκτή ως βάσιμη και κατ' ουσίαν εν μέρει και να υποχρεωθεί η εναγόμενη ασφαλιστική εταιρία να καταβάλει στον ενάγοντα το συνολικό ποσό των (1049,43 + 219,84 + 100 =) 1369,27 ευρώ με τον χαμηλότερο νόμιμο τόκο υπερημερίας από την επομένη της επίδοσης της αγωγής, αφού δεν συντρέχει στην προκειμένη περίπτωση λόγος επιβολής του τόκου επιδικίας, λόγω ιδίως της εύλογης αντιδικίας των διαδίκων σχετικά με την επιδίκαση των αιτουμένων κονδυλίων, γενομένου δεκτού του σχετικού αιτήματος της εναγόμενης. Όσον αφορά στο αίτημα για την κήρυξη της απόφασης προσωρινά εκτελεστής, το Δικαστήριο κρίνει ότι η επιβράδυνση της εκτέλεσής της είναι δυνατόν να επιφέρει σημαντική ζημία στον ενάγοντα.\nΓι’ αυτό το σχετικό αίτημα πρέπει να γίνει δεκτό κατά τα οριζόμενα στο διατακτικό της παρούσας. Τέλος, μέρος των δικαστικών εξόδων του ενάγοντα πρέπει να επιβληθεί σε βάρος της εναγόμενης λόγω της εν μέρει ήττας της (άρθρο 178 παρ. 1 ΚΠολΔ), όπως ορίζεται ειδικότερα κατωτέρω στο διατακτικό της παρούσας.\nΔΙΚΑΖΕΙ κατ’ αντιμωλίαν των διαδίκων\nΔΕΧΕΤΑΙ την αγωγή εν μέρει.\nΥΠΟΧΡΕΩΝΕΙ την εναγόμενη εταιρία να καταβάλλει στον ενάγοντα το συνολικό ποσό των χιλίων τριακοσίων εξήντα εννέα ευρώ και είκοσι επτά λεπτών του (1369,27) ευρώ με τον νόμιμο τόκο υπερημερίας από την επομένη της επίδοσης της αγωγής μέχρι την εξόφληση.\nΚΗΡΥΣΣΕΙ την απόφαση προσωρινά εκτελεστή ως προς την αμέσως ανωτέρω καταψηφιστική της διάταξη\nΚΑΤΑΔΙΚΑΖΕΙ την εναγόμενη στην καταβολή μέρους των δικαστικών εξόδων του ενάγοντα, που ορίζει σε εκατόν ογδόντα (180) ευρώ.\nΚρίθηκε, αποφασίστηκε και δημοσιεύθηκε στην Αθήνα την …….., σε έκτακτη δημόσια συνεδρίαση και στο ακροατήριό του, χωρίς την παρουσία των διαδίκων και των πληρεξουσίων Δικηγόρων τους.


Το συστατικό που χρειάζεστε για σπιτικό…. ντεμακιγιάζ | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Το συστατικό που χρειάζεστε για σπιτικό…. ντεμακιγιάζ\nΕναλλακτικά να ξέρετε ότι μπορείτε να χρησιμοποιήσετε μόλις ένα κουταλάκι αμυγδαλέλαιο. Για να πάρει τη θερμοκρασία του σώματος και να δράσει καλύτερα, ρίξτε το αμυγδαλέλαιο στις παλάμες σας και τρίψτε τις μεταξύ τους. Έπειτα, απλώστε το στο πρόσωπο, με φορά από το κέντρο προς το περίγραμμα. Επιμείνετε στις περιοχές που έχετε μακιγιαριστεί, κάνοντας απαλές, κυκλικές κινήσεις. Στη συνέχεια, αφαιρέστε την περιττή ποσότητα του ελαίου με ένα βαμβάκι εμποτισμένο με ανθόνερο.


Καλούνται οι φοιτητές μεγαλυτέρων ετών (όχι πρωτοετείς) που χρωστούν οποιεσδήποτε εργαστηριακές ασκήσεις (όχι θεωρία εργαστηρίου) του Εργαστήριου Αναλυτικής Χημείας Ι και επιθυμούν να ασκηθούν αυτό το εξάμηνο να στείλουν mail () δηλώνοντας τις ασκήσεις που χρωστούν.\nΚαλούνται οι φοιτητές που παρακολουθούν το εργαστήριο της Πειραματικής Οργανικής Χημείας 1 να εγγραφούν στο e-class του μαθήματος που έχει δημιουργηθεί με τίτλο «Θεωρία Εργαστηριακών Ασκήσεων Πειραματικής Οργανικής χημείας 1» προκειμένου να παρακολουθήσουν τις εξ’ αποστάσεως διαλέξεις επί της θεωρίας των εργαστηριακών ασκήσεων που θα πραγματοποιηθούν.\nΟι προσκλήσεις-ανακοινώσεις για τις εξ’ αποστάσεως διαλέξεις θα αναρτώνται στο e-class του εν λόγω μαθήματος.\nΑνακοίνωση για Φυσικοχημεία 1 (Μέρος Β)\nΠαρακαλώ όπως εγγραφείτε στο μάθημα Φυσικοχημεία 1 (Μέρος Β) - CHEM2154 το οποίο έχει δημιουργηθεί στο e-class.\nΠαράταση δήλωσης μαθημάτων για το ΔΠΜΣ ΙΑΤΡΙΚΗ ΧΗΜΕΙΑ ΚΑΙ ΧΗΜΙΚΗ ΒΙΟΛΟΓΙΑ\nΣΑΣ ΕΝΗΜΕΡΩΝΟΥΜΕ ΟΤΙ ΟΙ ΔΗΛΩΣΕΙΣ ΜΑΘΗΜΑΤΩΝ ΓIA TO ΔΠΜΣ «ΙΑΤΡΙΚΗ ΧΗΜΕΙΑ KAI ΧΗΜΙΚΗ ΒΙΟΛΟΓΙΑ» ΓΙΑ ΤΟ ΕΑΡΙΝΟ ΕΞΑΜΗΝΟ ΤΟΥ ΑΚΑΔΗΜΑΪΚΟΥ ΈΤΟΥΣ2019-2020 ΘΑ ΠΑΡΑΤΑΘΕΙ ΈΩΣ TIΣ 8 ΜΑΪΟΥ 2020.\nΣΑΣ ΓΝΩΡΙΖΟΥΜΕ ΟΤΙ ΣΥΜΦΩΝΑ ΜΕ ΤΟ ΝΟΜΟ Η ΔΗΛΩΣΗ ΜΑΘΗΜΑΤΩΝ ΕΙΝΑΙ ΥΠΟΧΡΕΩΤΙΚΗ ΣΕ ΚΑΘΕ ΕΞΑΜΗΝΟ ΚΑΙ Η ΗΜΕΡΟΜΗΝΙΑ ΤΗΣ 8ΗΣ ΜΑΪΟΥ ΕΙΝΑΙ ΚΑΤΑΛΗΚΤΙΚΗ.\nΒΙΟΧΗΜΕΙΑ 2: σύνδεσμος για τη 10η εξ' αποστάσεως διάλεξη\nO σύνδεσμος για τη 10η εξ' αποστάσεως διάλεξη (ΠΕΜΠΤΗ 30-04-2020, 9.00-11.00) έχει αναρτηθεί στο eclass:\nΕνημερώνονται οι φοιτητές που έχουν επιλεγεί για Πρακτική Άσκηση πως θα υπάρχει η δυνατότητα αλλαγής μαθήματος επιλογής, προκειμένου να πραγματοποιήσουν την Πρακτική Άσκηση όταν πάψει να ισχύει η αναστολή υλοποίησής της στα πλαίσια των μέτρων προς αποφυγή και διάδοση του COVID-19.


Αποτελέσματα 161-180 από 638 που βρέθηκαν αναζητώντας πατάτες.\n161. Φρέσκα φασολάκια\n162. Bar B. Q\n163. Τα σουβλάκια του Νίκου\n164. Ρέθυμνο: Σύγχρονες μαγειρικές, καλές τιμές\n165. Το σωστό λάδι για τηγάνισμα\n166. Ο καγιανάς του περιηγητή\n167. Καρτ ποστάλ\n168. Η παράδοση μαγειρεύεται κάθε μέρα\n169. Βλίτα και αλμυρίκια με πατάτες και αυγά\nΤα βλίτα με την έντονη και δροσερή γεύση τους, είναι τα χόρτα του καλοκαιριού. Τα μαγειρέψαμε στο «Γ» Ιουλίου με αυγά, αλμυρίκια, σάλτσα ντομάτας και φέτα....\n170. Στον Γαστρονόμο Ιουλίου\n171. Chef, πού τρώτε το καλοκαίρι; Αστέριος Κουστούδης\n172. Ψαρονέφρι γεμιστό με Φέτα Χωριό και φασκόμηλο\nΦέτα Χωριό ή Χωριό Ελαρφύ ή Φέτα Χωριό Ορεινές περιοχές με μυρωδικά και πιπέρι μέσα στο ψαρονέφρι που ροδίζει στο φούρνο. Ταιριάζει υπέροχα με πατάτες!...\n173. Παράγοντας μνήμη\n174. Τα θαύματα της Τήνου\n175. Dolly’s: Σύγχρονη ελληνική κουζίνα με ανδριώτικες λεπτομέρειες\n176. ΓΙΩΤΗΣ: Γεύσεις από Καλοκαίρι!\n177. Νικούλιας: Οικογενειακά, νοικοκυρεμένα και σεριφιώτικα\n178. 5 αγροκτήματα κοντά στην Αθήνα για βόλτα και ψώνια\n179. Χοιρινό με λαχανικά\n180. Πατάτες με τσίλι και τζίντζερ


JEREMIE Ευνοϊκά δάνεια για Πολύ Μικρές και Μικρές Επιχειρήσεις\nΝεοφυής Επιχειρηματικότητα” για Ίδρυση Νέων Επιχειρήσεων\nΣτόχος της δράσης είναι η ίδρυση νέων μικρών και πολύ μικρών επιχειρήσεων από ανέργους και από ασκούντες επαγγελματική δραστηριότητα που δεν έχουν σχέση μισθωτής εργασίας.\n7/9 ΥΠΕΓΡΑΦΕΙ Η ΤΡΟΠΟΠΟΙΗΣΗ ΚΟΙΝΗΣ ΥΠΟΥΡΓ. ΑΠΟΦΑΣΗΣ (ΦΕΚ. Β΄ 3906)\nΜΕ ΤΗΝ ΥΠΟΒΟΛΗ ΤΩΝ ΠΡΟΤΑΣΕΩΝ 15/9 ΚΑΙ ΤΗΝ ΥΠΟΓΡΑΦΗ ΤΩΝ ΣΥΜΒΑΣΕΩΝ ΘΑ ΟΛΟΚΛΗΡΩΘΕΙ ΚΑΙ ΘΑ ΒΓΕΙ ΣΤΟΝ ΑΕΡΑ ΕΩΣ ΤΕΛΟΣ ΣΕΠΤΕΜΒΡΙΟΥ\nΤο πρόγραμμα «Εξοικονόμηση Κατ΄ Οίκον» ενισχύει επενδύσεις για παρεμβάσεις εξοικονόμησης ενέργειας στα σπίτια Μερική ή παντελή έλλειψη θερμομόνωσης, παλαιάς τεχνολογίας κουφώματα (πλαίσια/μονοί υαλοπίνακες). ελλιπή ηλιοπροστασία των νότιων και δυτικών όψεών τους.(μονώσεις, διπλά τζάμια, αντικατάσταση καυστήρα,συντήρηση των συστημάτων θέρμανσης/κλιματισμού με αποτέλεσμα τη χαμηλή απόδοση. κ.λπ.) ενώ πρόσφατα τα υπουργεία Ανάπτυξης και ΠΕΚΑ αποφάσισαν αύξηση του προϋπολογισμού προκειμένου να καλυφθεί η αυξημένη ζήτηση.


THE OBSESSED: “Lunar Womb” - ROCKWAY\nHomeΚΡΙΤΙΚΕΣTHE OBSESSED: “Lunar Womb”\nJune 14, 2021 Πελοπίδας Χελάς ΚΡΙΤΙΚΕΣ Comments Off on THE OBSESSED: “Lunar Womb”\nΜια από τις πιο εμβληματικές μορφές της Αμερικάνικης doom σκηνής, αδιαμφισβήτητα είναι ο κύριος Scott “Wino” Weinrich. Τόσο με τους Saint Vitus όσο και με τους The Obsessed και τα υπόλοιπα συγκροτήματα που συμμετείχε, η μουσική παρακαταθήκη που έχει αφήσει είναι τεράστια. Οπότε η επανακυκλοφορία του “Lunar Womb” , του δεύτερου δίσκου των The Obsessed, από την High Roller, 30 χρόνια μετά την πρώτη του εμφάνιση στα ράφια των δισκοπωλείων, είναι ένα πολύ ευχάριστο νέο για τους φίλους του doom.\nO δεύτερος δίσκος των Αμερικανών διαρκεί περίπου 41 λεπτά και περιέχει 12 συνθεσάρες. Ηχογραφήθηκε στο Βερολίνο από τον Mathias Schneeberger στο Powerplay & Vielklang Studios το 1991 και μαζί με τον Wino ήταν και οι παιχταράδες Greg Rogers στα τύμπανα και Scott Reeder στο μπάσο, ο οποίος ανέλαβε και τα φωνητικά στα κομμάτια “Bardo” και “Back to Zero”. Όπως και στο ομώνυμο ντεμπούτο τους έτσι και εδώ οι The Obsessed ασπάζονται την κληρονομιά των πατέρων Black Sabbath, άλλωστε ήταν από τα πρώτα Αμερικανικά συγκροτήματα που επηρεάστηκαν από τους Βρετανούς, ήδη από τη εποχή που λεγόντουσαν Warhorse στα τέλη των ’70s. ‘Ομως οι The Obsessed δεν μένουν μόνο εκεί, αφού μετά τις πρώτες ακροάσεις ο οπαδός θα ανακαλύψει μια ευρεία γκάμα επιρροών από τον χώρο του ροκ, από το Βρετανικό punk μέχρι το NWOBHM. Τώρα για τα τραγούδια τι να πεις; “Brother Blue Steel”, “Jaded”, “Back to Zero”, “Hiding Mask”… Έχουν επηρεάσει γενιές και γενιές. «Κερασάκι στην τούρτα», το εκπληκτικό εξώφυλλο με τον πίνακα του Francisco Goya, “Saturn Devouring His Son”, ό,τι πιο ταιριαστό για doom μπάντα.\nΤο “Lunar Womb” είναι ένα δίσκος που έχει αντέξει στην «φθορά του χρόνου» και διαθέτει μερικά από τα καλύτερα τραγούδια στην καριέρα του Wino. Από τα album που χρειάζεται κάθε ενημερωμένη δισκοθήκη.


Ο ΚΑΠΕΤΑΝ ΒΡΑΚΑΣ 5 ΚΑΙ Η ΑΒΑΣΤΑΧΤΗ ΒΑΡΒΑΡΟΤΗΤΑ ΤΗΣ ΒΙΟΝΙΚΗΣ ΓΥΝΑΙΚΑΣ – ΝΤΑΒ ΠΙΛΚΙ, DAV PILKEY – Βιβλιοπωλείο Προμηθεύς\nΑρχική σελίδα / ΒΙΒΛΙΑ / ΠΑΙΔΙΚΟ ΒΙΒΛΙΟ ΗΛΙΚΙΑ 8+ / Ο ΚΑΠΕΤΑΝ ΒΡΑΚΑΣ 5 ΚΑΙ Η ΑΒΑΣΤΑΧΤΗ ΒΑΡΒΑΡΟΤΗΤΑ ΤΗΣ ΒΙΟΝΙΚΗΣ ΓΥΝΑΙΚΑΣ – ΝΤΑΒ ΠΙΛΚΙ, DAV PILKEY\nΟ ΚΑΠΕΤΑΝ ΒΡΑΚΑΣ 5 ΚΑΙ Η ΑΒΑΣΤΑΧΤΗ ΒΑΡΒΑΡΟΤΗΤΑ ΤΗΣ ΒΙΟΝΙΚΗΣ ΓΥΝΑΙΚΑΣ – ΝΤΑΒ ΠΙΛΚΙ, DAV PILKEY\nΟ ΚΑΠΕΤΑΝ ΒΡΑΚΑΣ 5 ΚΑΙ Η ΑΒΑΣΤΑΧΤΗ ΒΑΡΒΑΡΟΤΗΤΑ ΤΗΣ ΒΙΟΝΙΚΗΣ ΓΥΝΑΙΚΑΣ - ΝΤΑΒ ΠΙΛΚΙ, DAV PILKEY ποσότητα\nΚωδικός προϊόντος: 978-618-01-1851-3 Κατηγορίες: ΒΙΒΛΙΑ, ΠΑΙΔΙΚΟ ΒΙΒΛΙΟ ΗΛΙΚΙΑ 8+ Ετικέτες: Βιβλίο, ΨΥΧΟΓΙΟΣ, 5, Ο ΚΑΠΕΤΑΝ ΒΡΑΚΑΣ, ΚΑΙ Η ΑΒΑΣΤΑΧΤΗ ΒΑΡΒΑΡΟΤΗΤΑ ΤΗΣ ΒΙΟΝΙΚΗΣ ΓΥΝΑΙΚΑΣ, ΝΤΑΒ ΠΙΛΚΙ, DAV PILKEY\nΟ Τζορτζ και ο Χάρολντ αυτή τη φορά ξεπέρασαν τον εαυτό τους. Δημιούργησαν ένα ΤΕΡΑΣ! Είναι ταχύτερη, εξυπνότερη και πιο διαβολική από οτιδήποτε έχει αντικρίσει η ανθρωπότητα ως τώρα. Είναι η Βιονική Γυναίκα! Με τη βοήθεια των γιγαντιαίων ρομπότ της και της φρικαλέας υπερφυσικής κυψέλης των μαλλιών της, η Βιονική Γυναίκα έχει βαλθεί να κατακτήσει το σύμπαν, και όποιος τολμήσει να της αντισταθεί, θα τον πιάσει γερά από το λάστιχο του βρακιού του και θα τον κρεμάσει ψηλά! Το ίδιο ισχύει και για τον Καπετάν Βράκα, γιατί η Βιονική Γυναίκα είναι ορκισμένη εχθρός του! Θα κατορθώσει η Βιονική Γυναίκα να γράψει τους τίτλους τέλους για τους ήρωές μας; Διαβάστε το βιβλίο για να το ανακαλύψετε.\nΣτο μεσοδιάστημα… καλύψτε τα νώτα σας!\nΔώστε πρώτος μία αξιολόγηση “Ο ΚΑΠΕΤΑΝ ΒΡΑΚΑΣ 5 ΚΑΙ Η ΑΒΑΣΤΑΧΤΗ ΒΑΡΒΑΡΟΤΗΤΑ ΤΗΣ ΒΙΟΝΙΚΗΣ ΓΥΝΑΙΚΑΣ – ΝΤΑΒ ΠΙΛΚΙ, DAV PILKEY” Ακύρωση απάντησης


Λεβέντης: Αν δεν ζητήσει συγγνώμη ο Σαρίδης, φεύγει από το κόμμα | Protagon.gr\nΛεβέντης: Αν δεν ζητήσει συγγνώμη ο Σαρίδης, φεύγει από το κόμμα\nΕξοργισμένος ο πρόεδρος της Ενωσης Κεντρώων με τον βουλευτή Α' Θεσσαλονίκης, λίγο πριν από την κρίσιμη συνεδρίαση της ΚΟ του κόμματος. Απαιτεί συγγνώμη, αλλιώς θα μείνει με... πέντε βουλευτές\nProtagon Team 25 Σεπτεμβρίου 2018, 13:31\nΜια δύσκολη ημέρα ξεκίνησε για τον Βασίλη Λεβέντη, η ημέρα της πολυαναμενόμενης συνεδρίασης της Κοινοβουλευτικής Ομάδας της Ενωσης Κεντρώων στην οποία θα αποφασιστεί εάν ο Γιάννης Σαρίδης θα παραμείνει βουλευτής του κόμματος ή θα γίνει ο τέταρτος που θα ανεξαρτητοποιηθεί (μετά τους Καρρά, Μεγαλοοικονόμου και Κατσιαντώνη).\nΟ κ. Λεβέντης έχει ήδη καταγγείλει σχέδιο εξόντωσής του, με αφορμή τις δηλώσεις του κ. Σαρίδη ο οποίος παραιτήθηκε από τη θέση του γενικού γραμματέα της Κ.Ο. και παρέπεμψε στη συνεδρίαση του οργάνου απειλώντας με ανεξαρτητοποίηση.\nΕισερχόμενος στην αίθουσα της συνεδρίασης ο κ. Λεβέντης εμφανίστηκε εξοργισμένος με τον βουλευτή Α’ Θεσσαλονίκης «Περιμένω από τον κ. Σαρίδη να ζητήσει συγγνώμη» είπε ο πρόεδρος της Ενωσης Κεντρώων στους δημοσιογράφους, για να συμπληρώσει: «Ο Καβαδέλλας έκανε μια ανοησία. Ζήτησε συγγνώμη και έχει ήδη θέσει την παραίτησή του στη διάθεσή μου. Ο Σαρίδης βγήκε σε όλα τα κανάλια».\nΟταν ρωτήθηκε τι θα συμβεί εάν ο κ. Σαρίδης δεν ζητήσει συγγνώμη απάντησε: «Θα δούμε, και μάλλον ο καθένας να τραβήξει το δρόμο του».\nΑφορμή για την κρίση με τον κ. Σαρίδη και τις απειλές του περί ανεξαρτητοποίησης ήταν ως γνωστόν η συμπεριφορά του Δημήτρη Καβαδέλλα, βουλευτή Αττικής, ο οποίος προ δύο εβδομάδων είχε κάνει φασαρία επειδή του ζήτησαν να πληρώσει εισιτήριο για να εισέλθει στους χώρους της 83ης ΔΕΘ και είχε καταγγείλει δημοσίως τη διοίκηση της Εκθεσης. Ο κ. Σαρίδης υπογράμμισε ότι περίμενε μια επίσημη καταδίκη της συμπεριφοράς του κ. Καβαδέλλα από την ηγεσία του κόμματος, εκφράζοντας την έντονη δυσαρέσκειά του που αυτό δεν συνέβη και για αυτό όπως εξήγησε αποφάσισε να παραιτηθεί από τη θέση του γραμματέα της Κ.Ο.\nΗ Ελισάβετ έγινε 93 ετών. Αυτή θα μείνει στον θρόνο περισσότερο και από τη βασίλισσα στο σκάκι\n23 Απριλίου 2019, 14:00\nΓιώργος Παπαζήσης: Ο «Μανωλιός» που δεν ήθελε να είναι άλλο… Κρητικός\nΠαράλυτοι περπατούν ξανά χάρη σε επαναστατικό εμφύτευμα!\nΗ Ελλάδα έγινε… Σουαζιλάνδη στην οικονομική (αν)ελευθερία\nNational Geographic: Καρέ-καρέ τι (μπορεί να) συνέβη στην πτήση ΜΗ370\nBostanistas Σαλάτα με ντρέσινγκ χωρίς λάδι\nΠολιτική\tΣτο αψύ ύφος των Σφακιανών απέδωσε ο Τσίπρας την προσβολή Πολάκη σε Κυμπουρόπουλο


NYT: "Κίνδυνος" αποπληθωρισμού και "αδράνεια" της ΕΚΤ | Flash.gr\nFlash.gr / Οικονομία / NYT: “Κίνδυνος” αποπληθωρισμού και “αδράνεια” της ΕΚΤ\nNYT: “Κίνδυνος” αποπληθωρισμού και “αδράνεια” της ΕΚΤ\n«Η αδράνεια της Ευρωπαϊκής Κεντρικής Τράπεζας (ΕΚΤ) είναι ιδιαιτέρως ανησυχητική, καθώς αποτελεί το μόνο δημόσιο θεσμό που θα μπορούσε να ενισχύσει την εξασθενημένη οικονομία της Ευρωζώνης» τονίζεται σε κύριο άρθρο της εφημερίδας Νιου Γιορκ Τάιμς.\nFLASH TEAM 18.02.2014 | 18:45\n«Η αδράνεια της Ευρωπαϊκής Κεντρικής Τράπεζας (ΕΚΤ) είναι ιδιαιτέρως ανησυχητική, καθώς αποτελεί το μόνο δημόσιο θεσμό που θα μπορούσε να ενισχύσει την εξασθενημένη οικονομία της Ευρωζώνης» τονίζεται σε κύριο άρθρο της εφημερίδας Νιου Γιορκ Τάιμς, υπογραμμίζοντας τον «κίνδυνο» του αποπληθωρισμού στην Ευρώπη και τονίζοντας παράλληλα την ανάγκη «μιας πιο ενεργούς παρέμβασης» της ΕΚΤ.\nΟ αποπληθωρισμός είναι ένα καταστροφικό και αυτοτροφοδοτούμενο φαινόμενο, που αποδυναμώνει τις οικονομίες, όπως έδειξε και η εμπειρία της Ιαπωνίας τα τελευταία 15 χρόνια, εξηγεί η εφημερίδα.\nΌταν παρατηρείται ευρεία πτώση των τιμών, τονίζεται στο κύριο άρθρο της, οι καταναλωτές αποφεύγουν τις αγορές, ενώ οι επιχειρήσεις δεν κρίνουν ανταποδοτικές για το μέλλον τις επενδύσεις τους, δημιουργώντας μια καθοδική περιδίνηση.\nΣύμφωνα με τη σύνταξη της Νιου Γιορκ Τάιμς, η αδράνεια της ΕΚΤ είναι ιδιαιτέρως ανησυχητική, καθώς αποτελεί το μόνο δημόσιο θεσμό που θα μπορούσε να ενισχύσει την εξασθενημένη οικονομία της Ευρωζώνης. Υπό την πίεση της Γερμανίας οι ευρωπαϊκές κυβερνήσεις υποχρεώθηκαν σε περικοπές δαπανών και σε αύξηση της φορολογίας σε μια αντιπαραγωγική προσπάθεια να μειώσουν τα ελλείμματά τους, όπως σημειώνεται.


Η Λιβύη εισέρχεται ξανά στο πετρελαϊκό παιχνίδι-\nΈτοιμη να εξαγάγει το πρώτο φορτίο αργού μετά από οκτώ μήνες είναι η Λιβύη, σύμφωνα με το Argus Media.\nΤο φορτίο αργού θα εξαχθεί από τον λιμένα Marsa el-Hariga, ανατολικά της Λιβύης, περί τα τέλη Σεπτεμβρίου, αποτελώντας το πρώτο τέτοιο φορτίο μετά την αναστολή των εν λόγω εξαγωγών λόγω εσωτερικών πολιτικών εντάσεων στη χώρα.\nΤο Argus Media αναφέρει ότι το πλοίο «Marlin Shikoku» θα φορτώσει αργό που αντιστοιχεί σε 1 εκατ. βαρέλια στις 24-27 Σεπτεμβρίου. Ο προορισμός του φορτίου, το οποίο είχε προηγουμένως αποθηκευτεί, παραμένει ακόμη άγνωστος.\nΣημειώνεται ότι, από τον Ιανουάριο του τρέχοντος έτους, δεν έχει σημειωθεί καμία πετρελαϊκή εξαγωγή από την ανατολική Λιβύη, καθώς τα λιμάνια της περιοχής, όσο και οι τερματικοί και τα εργοστάσια παραγωγής αργού, παρέμεναν αποκλεισμένα από συμμάχους του επικεφαλής του Εθνικού Στρατού της Λιβύης (LNA), Χαλίφα Χαφτάρ.\nΩστόσο, ο LNA και η Κυβέρνηση Εθνικής Συμφωνίας της Λιβύης (GNA), που όλο αυτό το διάστημα είχαν επιδοθεί σε πολεμικές συρράξεις, ήλθαν σε συμφωνία για την επανέναρξη των πετρελαϊκών εξαγωγών της χώρας σε «ασφαλή» λιμάνια.\nΑν και η εν λόγω συμφωνία φαίνεται να σημαίνει την εν μέρει, τουλάχιστον, αναζωπύρωση των εξαγωγών πετρελαίου της Λιβύης, εντούτοις παραμένει άγνωστο το εάν η συμφωνία αυτή θα αντέξει στον χρόνο. Η συμφωνία, αποτέλεσμα διαπραγματεύσεων μεταξύ του ίδιου του στρατάρχη Χαφτάρ και του αντιπροέδρου της Κυβέρνησης της GNA, Ahmed Maiteeq, δεν έχει εγκριθεί ακόμη από τον πρωθυπουργό της GNA, Fayez al-Sarraj, αλλά ούτε και από τη Βουλή των Αντιπροσώπων της Λιβύης, η οποία αποτελεί το νομοθετικό σώμα της χώρας.\nΑναλυτές και κύκλοι της αγοράς δεν κρύβουν την ανησυχία τους για το γεγονός ότι η χώρα με τα μεγαλύτερα αποθέματα πετρελαίου στην Αφρική ξαναμπαίνει στο παιχνίδι, αυξάνοντας ουσιαστικά την ήδη πλεονάζουσα προσφορά, εξέλιξη που θα συμπαρασύρει προς τα κάτω τις τιμές.